hotchpotch/miracl-hf-unified huggingface dataset:
Ludovic Obraniak
Ludovic Obraniak (s. 10. marraskuuta 1984 Longeville-lès-Metz, Ranska) on Puolaa edustava ranskalainen jalkapalloilija, pelipaikaltaan keskikenttäpelaaja. Hän edustaa Saksan Bundesliigan Werder Bremenia. Obraniak valittiin vuoden 2012 EM-kilpailuihin. Obraniak tunnetaan luotettavana vapaa-, kulma- ja rangaistuspotkujen laukojana. Ranskalaissyntyinen Obraniak edusti Ranskaa eri nuorisomaajoukkueissa mutta siirtyi vuonna 2009 Puolan maajoukkueeseen käytyä selväksi että hänellä oli puolalaissyntyisen mutta jo lapsena perheensä mukana Ranskaan muuttaneen isoisänsä vuoksi mahdollisuus Puolan kansalaisuuteen ja siten edustusoikeuteen maan jalkapallomaajoukkueessa.
Grzegorz Wojtkowiak
Grzegorz Wojtkowiak (s. 26. tammikuuta 1984 Kostrzyn nad Odrą, Puola) on puolalainen jalkapalloilija, pelipaikaltaan laitapuolustaja. Hän edustaa Ekstraklasan Lechia Gdańskia. Wojtkowiak valittiin vuoden 2012 EM-kilpailuihin.
Adam Matuszczyk
Adam Matuszczyk (s. 14. helmikuuta 1989 Gliwice, Puola) on puolalainen jalkapalloilija, pelipaikaltaan keskikenttäpelaaja. Hän edustaa 2. Bundesliigan Fortuna Düsseldorfia. Matuszczyk valittiin vuoden 2012 EM-kilpailuihin.
Eugen Polanski
Eugen Polanski (s. 17. maaliskuuta 1986 Sosnowiec, Puola) on puolalainen jalkapalloilija, pelipaikaltaan keskikenttäpelaaja. Hän edustaa Bundesliigan 1. FSV Mainz 05:ia. Polanski valittiin vuoden 2012 EM-kilpailuihin.
Maciej Rybus
Maciej Rybus (s. 19. elokuuta 1989 Łowicz, Puola) on puolalainen jalkapalloilija, pelipaikaltaan laitalinkki. Hän edustaa venäläistä Lokomotiv Moskovaa, jonne hän siirtyi ranskalaisseura Olympique Lyonnaisista. Rybus kuului Puolan maajoukkueeseen EM-kilpailuissa 2012 ja MM-kilpailuissa 2018. Hän on pelannut 53 maaottelua ja tehnyt niissä kaksi maalia.
Jakub Wawrzyniak
Jakub Wawrzyniak (s. 7. heinäkuuta 1983 Kutno, Puola) on puolalainen jalkapalloilija, pelipaikaltaan puolustaja. Hän edustaa Ekstraklasan Lechia Gdańskia tammikuusta 2015 lähtien. Wawrzyniak valittiin vuoden 2012 EM-kilpailuihin.
Rafał Murawski
Rafał Murawski (s. 9. lokakuuta 1981 Malbork, Puola) on puolalainen jalkapalloilija, pelipaikaltaan keskikenttäpelaaja. Hän edustaa Ekstraklasan Lech Poznańia. Murawski valittiin Puolan joukkueeseen vuoden 2012 EM-kilpailuihin.
Grzegorz Sandomierski
Grzegorz Sandomierski (s. 5. syyskuuta 1989 Białystok, Puola) on puolalainen jalkapalloilija, pelipaikaltaan maalivahti. Hän edustaa Ekstraklasan Jagiellonia Białystokia. Sandomierski valittiin Puolan joukkueeseen vuoden 2012 EM-kilpailuihin.
Marcin Kamiński
Marcin Kamiński (s. 15. tammikuuta 1992 Konin, Puola) on puolalainen jalkapalloilija, pelipaikaltaan keskuspuolustaja. Hän edustaa Ekstraklasan Lech Poznańia. Kamiński valittiin Puolan joukkueeseen vuoden 2012 EM-kilpailuihin.
Kesäkuussa 2016 hän teki kolmen vuoden sopimuksen VfB Stuttgartin kanssa.
Rafał Wolski
Rafał Wolski (s. 10. marraskuuta 1992 Kozienice, Puola) on puolalainen jalkapalloilija, pelipaikaltaan keskikenttäpelaaja. Hän edustaa Wisła Krakovaa. Wolski valittiin vuoden 2012 EM-kilpailuihin.
Kamil Grosicki
Kamil Grosicki (s. 8. kesäkuuta 1988 Szczecin, Puola) on puolalainen jalkapalloilija, pelipaikaltaan laitalinkki. Hän edustaa Englannin valioliigan Hull Citya. Grosicki valittiin vuosien 2012 ja 2016 EM-kilpailuihin sekä vuoden 2018 MM-kilpailuihin. Hän on pelannut Puolan maajoukkueessa kaikkiaan 60 maaottelua ja tehnyt niissä 12 maalia.
Adrian Mierzejewski
Adrian Mierzejewski (s. 6. marraskuuta 1986 Olsztyn, Puola) on puolalainen jalkapalloilija, pelipaikaltaan keskikenttäpelaaja. Hän edustaa Yhdistyneet arabiemiirikunnan Al Sharjahia. Mierzejewski valittiin vuoden 2012 EM-kilpailuihin.
Damien Perquis
Damien Perquis (s. 10. huhtikuuta 1984 Troyes, Ranska) on puolalais-ranskalainen jalkapalloilija, pelipaikaltaan puolustaja. Hän siirtyi tammikuussa 2015 Major League Soccerin Toronto FC:hen. Hän on edustanut aiemmin urallaan ranskalaisia Troyesia, Saint-Étienneä ja Sochaux’ta sekä espanjalaista Real Betisiä.
Perquis on syntynyt ja kasvanut Ranskassa, mutta hänen isoäitinsä Józefa Bierłan vanhemmat muuttivat Puolasta Ranskaan 1920-luvulla ja tämän ansiosta Perquis saattoi saada Puolan kansalaisuuden ja siten edustaa Puolaa maajoukkuetasolla. Hän teki A-maajoukkuedebyyttinsä syyskuussa 2011 Puolan pelatessa Saksaa vastaan ja kuului Puolan joukkueeseen vuoden 2012 EM-kilpailuissa. Perquis on pelannut urallaan myös kolme ottelua Ranskan alle 21-vuotiaiden jalkapallomaajoukkueessa.
Przemysław Tytoń
Przemysław Tytoń (s. 4. tammikuuta 1987 Zamość, Puola) on puolalainen jalkapalloilija, pelipaikaltaan maalivahti. Hän edustaa Eredivisien PSV Eindhovenia. Tytoń valittiin vuoden 2012 EM-kilpailuihin.
Arthur’s Seat
Arthur’s Seat on Edinburghin kaupungin keskellä, noin 1½ kilometriä Edinburghin linnasta itään, sijaitsevilla Holyroodin kukkuloilla oleva huippu. Arthur’s Seatin huippu kohoaa noin 250 metriä kaupunkia korkeammalle, ja sieltä on erinomainen näköala kaupunkiin. Se on suosittu nähtävyys ja turistikohde.
Arthur’s Seat on eroosion kuluttama jäämä kvartäärikaudella syntyneestä ja kivihiilikaudella (noin 350 miljoona vuotta) sammuneesta tulivuoresta.
Arthur’s Seat mainitaan usein yhtenä mahdollisena tarunomaisen Kuningas Arthurin linnan Camelotin ja "pyöreän pöydän" sijaintipaikkana. Kukkulan nykyinen nimi on väännös keltinkielisestä nimestä () eli jousimiesten kukkula.
Kyary Pamyu Pamyu
, paremmin tunnettu nimellä , on tokiolainen poplaulaja. Hänen esikoisalbuminsa "Pamyu Pamyu Revolution" julkaistiin 23. toukokuuta 2012.
Kyary Pamyu Pamyu aloitti musiikkiuransa heinäkuussa 2011 "PonPonPon"-singlen julkaisun myötä. Singlen musiikkivideo muodostui jonkinlaiseksi internethitiksi psykedeellisyytensä vuoksi ja se noteerattiin eri puolilla maailmaa. Elokuussa hän julkaisi pienoisalbumin "Moshi Moshi Harajukun" ja toisen singlensä, "Jellyn". Viikon päästä pienoisalbumin julkaisusta Kyary Pamyu Pamyu julkaisi omaelämäkerran "Oh! My God!! 原宿ガール" julkisuuteen nousemisestaan. Joulukuussa 2011 hän julkaisi kansainvälisesti kolmannen singlensä "Tsukema Tsukerun" ja esiintyi Kaliforniassa muotinäytöksessä.
Julius Jousi
Julius Jousi on suomalainen salibandyn pelaaja. Jousi edustaa kaudella 2012–2013 Loviisan Toria. Hän on pelannut yhden kauden Salibandyliigaa myös M-Teamissa.
Fylkesvei 91 (Møre ja Romsdal)
Fylkesvei 91 tai Fylkesveg 91 (lyhennettynä Fv91) on tie Møren ja Romsdalin läänissä, Länsi-Norjassa. Tie kulkee Norddalin kunnassa, Eidsdalin ja Norddalin taajaman kirkon välillä. Tien pituus on neljä kilometriä.
Pekka Seppä
Pekka "Pablo" Seppä (s. 1946) on suomalainen muusikko ja näyttelijä, joka tunnetaan yleensä taiteilijanimensä mukaan Pablo Seppänä. Hän on evakkoperheen poika, joka syntyi junassa Heinolan ja Lahden välissä ja vietti lapsuutensa Kokemäellä. Teini-ikäisenä Seppä alkoi harrastamaan trumpetinsoittoa, esikuvinaan Jörgen Petersen ja Ossi Runne. Keskikoulun ja armeijan jälkeen hän oli YK-joukoissa Kyproksella, jonka jälkeen Seppä opiskeli hetken aikaa Porin kauppaopistossa.
Vuonna 1968 Seppä liittyi Pentti-Oskari Kankaan pari vuotta aikaisemmin perustamaan Seitsemän seinähullua veljestä -yhtyeeseen ja muutti samalla Tampereelle. Hän oli yhtyeessä vuoteen 1976 saakka, jonka jälkeen Seppä aloitti opiskelun ravintolakoulussa ja valmistui kokiksi. Vuonna 1977 hänellä oli oma Pablo & Publikaanit -niminen yhtye, joka esiintyi yhdessä Pekka Loukialan kanssa, ja vuodet 1979–1982 Seppä soitti Pertti Metsärinteen orkesterissa. Hän oli mukana myös vuonna 1979 perustetun Uuden Iloisen Teatterin toiminnassa ja liittyi 1980-luvun alussa uudelleen Seitsemään Seinähulluun Veljekseen, jossa Seppä tällä kertaa soitti vuoteen 1991 saakka.
Näyttelijänä hänet tunnetaan Uuden Iloisen Teatterin lisäksi muun muassa Tampereen Työväen Teatterista ja Pyynikin Kesäteatterista. Pablo on esiintynyt vuosien varrella monissa muissakin kesäteattereissa ympäri Suomea. Näitä ovat esimerkiksi Imatran, Turun, Lappajärven ja Mikkelin kesäteatterit. Vuosina 1994-1995 Seppä esiintyi TV2:n tuottamassa Kokkelivekkulit-lastenohjelmassa yhdessä Ransu Karvakuonon kanssa.
Pablo on työskennellyt myös risteily- ja viihdeisäntänä eri laivayhtiöiden risteilylaivoilla ja erilaisten matkailukerhojen viihdeisäntänä.
Vuonna 2010 Sepälle myönnettiin Valtion taiteilijaeläke.
Fylkesvei 724 (Sogn ja Fjordane)
Fylkesvei 724 tai Fylkesveg 724 (lyhennettynä Fv724) on seututie, joka sijaitsee Sognin ja Fjordanen läänissä, Länsi-Norjassa. Tie kulkee Strynin kunnassa olevassa Oldedalen-laaksossa, Oldenin ja Briksdalsbre Fjellstoven välillä. Tien pituus on 22,1 kilometriä.
Moose Johnson
Thomas Ernest "Ernie, Moose" Johnson (26. helmikuuta 1886 – 25. maaliskuuta 1963) oli kanadalainen jääkiekkoilija, jonka ammattilaisura kesti vuodesta 1905 vuoteen 1931.
Hän kuului neljä kertaa Stanley Cupin saavuttaneeseen joukkueeseen vuosien 1905 ja 1910 välillä Montreal Wanderersin organisaatiossa. Seura pelasi ensin Eastern Canada Amateur Hockey Association -sarjassa (ECAHA) ja sittemmin National Hockey Association -liigassa (NHA). Johnson muutti länteen ja vaihtoi samalla pelipaikkansa vasemmasta laitahyökääjästä puolustajaksi liittyessään uudelleen perustetutun Pacific Coast Hockey Association -liigaan (PCHA) 1911. Seuranneen vuosikymmenen aikana hän edusti joukkueita New Westminster Royals, Portland Rosebuds ja Victoria Aristocrats. Hänet valittiin PCHA:n ykköstähtikenttään kahdeksan kertaa. Vuonna 1916 hän pelasi Stanley Cupin finaalissa Portlandin riveissä. Myöhemmin Johnson pelasi ammattilaisena alasarjoissa Kaliforniassa, Minnesotassa ja Oregonissa ennen kuin jäi eläkkeelle kiekkoilusta 45 vuoden iässä.
Johnson tunnettiin jääkiekon historian kenties pisimmän, 99 tuuman mittaisen mailan käytöstä.
Hänet valittiin Hockey Hall of Fameen vuonna 1952.
Fylkesvei 55
Fylkesvei 55 tai Fylkesveg 55 (lyhennettynä Fv55) on Sognin ja Fjordanen sekä Opplandin läänissä, Länsi-Norjassa sijaitseva päätie. Tie kulkee Høyangervuonon pohjoisrantaa Høyangerin ja Lomin välillä. Lomin ja Gaupnen välinen tieosuus on turistien suosima, koska se tarjoaa jylhiä näkymiä vuorille ja vuonolle. Tien pituus on 248,1 kilometriä.
Seututie 164
Seututie 164 on Levannon ja Orimattilan välinen tie. Tie kulkee valtatieltä 4 seututielle 167. Tie on rakennettu 1980-luvun alussa korvaamaan aikaisemmin Mäntsälästä Orimattilaan kulkeneet maantiet 163 ja 166.
Seututie 186
Seututie 186 on Salosta Kiskon, Karjalohjan ja Mustion kautta Inkoon satamaan kulkeva seututie. Tielle pääsee Salon eteläpuolelta kantatieltä 52, valtatieltä 25 sekä Inkoosta kantatieltä 51.
Tie on kaksikaistainen, päällystetty ja monin paikoin mutkainen ja mäkinen. Heikkokuntoisin osuus Mustiosta Inkooseen on päällystetty uudelleen kesällä 2016. Kiskon ja Karjalohjan välillä on myös pitkähkö hirvivaara-alue. Salon ja Karjalohjan välillä on kesäaikaan 100 km/t nopeusrajoitus. Tiellä on Mustion kohdalla ohituskaista, joka on suunniteltu poistettavaksi jossain vaiheessa.
Seututie 186 on rakennettu 1960-luvun lopun ja 1980-luvun alun välillä osin korvaamaan vanhoja maanteitä ja osin reitille, josta puuttui tieyhteys. Salon ja Mustion välinen osa valmistui 1970-luvulla. Mustion ja Inkoon välinen osa on alun perin 1960-luvulla rakennettua Inkoon satamaan johtanutta seututietä 112. Viimeinen osuus tiestä 186 valmistui 1980-luvulla korvaamaan reitillä kierrellyt yhdystie 1121. Tällöin seututie 112 muutettiin loppumaan tiehen 186 ja numerointia Inkoossa muutettiin. Tuolloin myös tien linjausta Mustiossa siirrettiin lännemmäksi, ja teiden 53 (nykyinen 25) ja 186 risteys rakennettiin eritasoliittymäksi. Aiemmin tie oli myös melko suosittu vaihtoehtoinen reitti Helsingin ja Salon välillä, mutta valtatien 1 valmistuminen moottoritieksi on hiljentänyt sitä merkittävästi.
Kiskon keskustaajama Toijassa on Neste-huoltoasema, kahvila-ravintola sekä muutama ruokakauppa.
Tärkein tienvarren nähtävyys on Mustion linna- ja ruukkialue.
Aušra
Aušra tai Auszra (suom. "aamunsarastus") oli Liettuan ensimmäinen kansallinen sanomalehti. Lehden ensimmäinen numero julkaistiin vuonna 1883 Nemanissa (tuolloin Ragnit, osa Itä-Preussia). Myöhemmin sitä alettiin julkaista kuukausittain Tilsitissä (nykyinen Sovetsk).
Aušran julkaiseminen lopetettiin vuonna 1886 taloudellisten ongelmien takia. Vaikka lehteä julkaistiin vain neljäkymmentä numeroa, ja sen levikki oli alle 1000 kappaletta, tuli Aušrasta merkittävä tekijä Liettuan kansallisessa heräämisessä. Se vaikutti osaltaan Liettuan itsenäistymiseen vuonna 1918.
Adam Lepa
Adam Lepa (s. 17. maaliskuuta 1939 Łódź) on puolalainen roomalaiskatolinen piispa. Hänet vihki papiksi Łódźin hiippakuntaan Jan-Wawrzyniec Kulik 18. maaliskuuta 1962. Hänet nimitettiin Łódźin vihkipiispaksi ja Regianan titulaaripiispaksi 4. joulukuuta 1987. Piispaksi vihkiminen seurasi 2. tammikuuta 1988. Pääkonsekraattorina toimi Józef Glemp, jota avustivat Józef Rozwadowski ja Władysław Ziółek.
Aurelio José Kühn Hergenreder
Aurelio José Kühn Hergenreder (s. 8. joulukuuta 1938) on argentiinalainen roomalaiskatolinen piispa. Hänet vihittiin fransiskaanien papiksi 11. elokuuta 1963 ja nimitettiin Deán Funesin prelaatiksi 18. tammikuuta 2000. Piispaksi vihkiminen seurasi 25. maaliskuuta. Pääkonsekraattorina toimi Norberto Eugenio Conrado Martina, jota avustivat Eduardo Vicente Mirás, Lucas Luis Dónnelly ja Raúl Marcelo Pacífico Scozzina. Kühn Hergenreder asetettiin virkaansa 8. huhtikuuta 2000. Hän jäi eläkkeelle 21. joulukuuta 2013.
Francis Teke Lysinge
Francis Teke Lysinge (s. 28. joulukuuta 1938) on kamerunilainen roomalaiskatolinen piispa. Hänet vihittiin papiksi 17. huhtikuuta 1966 ja nimitettiin Mamfen hiippakunnan johtoon 9. helmikuuta 1999. Piispaksi vihkiminen seurasi 21. huhtikuuta. Pääkonsekraattorina toimi Christian Wiyghan Tumi, jota avustivat Paul Mbiybe Verdzekov ja Pius Suh Awa.
Paul Friedrich Wehrle
Paul Friedrich Wehrle (s. 7. kesäkuuta 1940 Singen) on saksalainen roomalaiskatolinen piispa. Hänet vihittiin papiksi Freiburg im Breisgaun arkkihiippakuntaan 15. toukokuuta 1969 ja nimitettiin sen vihkipiispaksi sekä Nova Germanian titulaaripiispaksi 14. huhtikuuta 1981. Piispaksi vihkiminen seurasi 5. heinäkuuta. Pääkonsekraattorina toimi Oskar Saier, jota avustivat Alois Brems ja Karl Gnädinger. Wehrle erosi tehtävistään vihkipiispana 30. heinäkuuta 2012.
Aki Loikkanen
Aki Ilmari Loikkanen (12. syyskuuta 1945 Tampere – 15. toukokuuta 2013 Mäntsälä) oli lääkäri ja terveyskirjailija. Hän kehitti 1980-luvulla "Sana’Ki"-nimisen terveydellisen maailmankuvan ja siihen liittyvän "H-limit"-nimisen ruokavalion.
Sana’Ki jakaantuu seitsemääntoista terveyden osa-alueeseen, jotka liittyvät muun muassa ruokavalioon (”H-limit”), hapenottokykyyn, verenkiertoon, lihasten voimaan, vastustuskykyyn, uneen, sekä elämänarvoihin ja terveystavoitteisiin. Loikkanen korosti myös ihmisten yksilöllisyyttä elämäntapavalintojen suhteen.
H-limit on lyhenne sanasta "Hexalimit". Termi kuvaa sitä, kuinka ruokavaliossa pyritään rajoittamaan kuusihiiliyhdisteitä, sillä rypälesokeri on Loikkasen mukaan ihmisen terveydelle haitallista. Tärkkelyksen ja sakkaroosin sijaan Loikkanen suosittelee energiantuotannon polttoaineeksi rasvoja noin 70-prosenttisesti.
Loikkanen kuntoutti itsensä vakavan auto-onnettomuuden jälkeen kilpajuoksijaksi. Hän sijoittui Kalevan kisoissa 1500 metrillä Helsingissä 1969 seitsemänneksi omalla ennätysajallaan 3.50,9. Helsingin Jyryä edustaneen juoksijan ennätys 3000 metrillä oli 8.20,2 ja 1500 metrin esteissä 4.24,2.
Edgar de Jesús Garcia Gil
Edgar de Jesús García Gil (s. 13. lokakuuta 1946 Roldanillo) on kolumbialainen roomalaiskatolinen piispa. Hänet vihittiin papiksi Cartagon hiippakuntaan 28. elokuuta 1971 ja nimitettiin Calin vihkipiispaksi sekä Forum Traianin titulaaripiispaksi 8. heinäkuuta 1992. Piispaksi vihkiminen seurasi 8. syyskuuta. Pääkonsekraattorina toimi José Gabriel Calderón Contreras, jota avustivat Pedro Rubiano Sàenz ja Hernán Giraldo Jaramillo.
García Gil sai 28. lokakuuta 2002 nimityksen Montelibanon ja sitten 24. toukokuuta 2010 Palmiran piispaksi, jonka virkaan hänet asetettiin 31. heinäkuuta.
Varpas
Varpas (suom. "Kello") oli kuukausittain julkaistu liettualainen sanomalehti, jota julkaistiin Liettuan painokiellon aikana tammikuusta 1889 joulukuuhun 1905. Koska Varpasin julkaiseminen oli kiellettyä Liettuassa, joka oli tuolloin osa Venäjän keisarikuntaa, lehden painotyö tehtiin Tilsitissa (nykyinen Sovetsk) ja Ragnitissa (nykyinen Neman) Itä-Preussissa. Sieltä lehdet salakuljetettiin Liettuaan.
Varpasin levikki oli noin 500-1000. Lehdellä oli merkittävä vaikutus Liettuan kansallisessa heräämisessä. Vincas Kudirka kirjoitti Varpasin 10. vuosipäivän kunniaksi runon "Tautiška giesmė", josta tuli myöhemmin Liettuan kansallislaulu.
Varpasin toimittajat julkaisivat myöhemmin myös kahta muuta lehteä: vähäisen koulutuksen saaneille talonpojille suunnattua Ūkininkasia ja ei-poliittista Naujienosia.
Pedro D. Arigo
Pedro D. Arigo (s. 8. marraskuuta 1938) on filippiiniläinen roomalaiskatolinen piispa. Hänet vihittiin papiksi 22. joulukuuta 1963 ja nimitettiin Palawanin (myöh. Puerto Princesa) apostoliseksi vikaariksi sekä Mactariksen titulaaripiispaksi 23. helmikuuta 1996. Piispaksi vihkiminen seurasi 18. toukokuuta. Pääkonsekraattorina toimi Jaime Sin, jota avustivat Francisco Capiral San Diego ja Deogracias S. Iñiguez nuorempi.
Terence John Brain
Terence John Brain (s. 19. joulukuuta 1938 Coventry) on brittiläinen roomalaiskatolinen piispa. Hänet vihki papiksi Birminghamin arkkihiippakuntaan Francis Joseph Grimshaw 22. helmikuuta 1964. Hänet nimitettiin Birminghamin vihkipiispaksi ja Amudarsan titulaaripiispaksi 5. helmikuuta 1991. Piispaksi vihkiminen seurasi 25. huhtikuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Roger Francis Crispian Hollis.
Brain sai 2. syyskuuta 1997 nimityksen Salfordin piispaksi, jonka virkaan hänet asetettiin 7. lokakuuta.
Ūkininkas
Ūkininkas tai Ukinįkas (suom. "maanviljelijä") oli kuukausittain ilmestynyt liettualainen sanomalehti, jota julkaistiin Liettuan painokiellon aikana vuodesta 1890 vuoteen 1905. Koska Ūkininkasin julkaiseminen oli kiellettyä Liettuassa, joka oli tuolloin osa Venäjän keisarikuntaa, lehden painotyö tehtiin Tilsitissa (nykyinen Sovetsk) ja Ragnitissa (nykyinen Neman) Itä-Preussissa. Sieltä lehdet salakuljetettiin Liettuaan.
Ūkininkasia julkaisivat samat toimittajat, jotka julkaisivat myös historiallisesti merkittävää sanomalehteä Varpasia. Ūkininkas oli suunnattu vähäisen koulutuksen saanneille talonpojille ja maanviljelijöille.
Kazimierz Tomczak
Kazimierz Tomczak (17. helmikuuta 1883 – 21. lokakuuta 1967) oli puolalainen roomalaiskatolinen piispa. Hänet vihittiin papiksi 7. tammikuuta 1907 ja nimitettiin Łódźin hiippakunnan vihkipiispaksi sekä Sicca Venerian titulaaripiispaksi 27. helmikuuta 1927. Piispaksi vihkiminen seurasi 3. huhtikuuta. Pääkonsekraattorina toimi Aleksander Kakowski, jota avusti Stanislaw Gall.
Tomczak toimi vihkipiispana, kunnes kuoli 84-vuotiaana virassa.
Paul Kazuhiro Mori
Paul Kazuhiro Mori (; s. 10. joulukuuta 1938 Yokohama) on japanilainen roomalaiskatolinen piispa. Hänestä tuli paljasjalkainen karmeliitta 25. maaliskuuta 1962, ja hän sai pappisvihkimyksensä 11. maaliskuuta 1967. Hänet inkardinoitiin vuonna 1977 Tokion arkkihiippakuntaan, ja 3. joulukuuta 1984 hänet nimitettiin sen vihkipiispaksi ja Fatan titulaaripiispaksi. Piispaksi konsekroinnin suoritti 23. helmikuuta 1985 Peter Seiichi Shirayanagi, jota avustivat Stephen Fumio Hamao ja Aloysius Nobuo Soma.
Mori erosi tehtävistään Tokion vihkipiispana 10. toukokuuta 2000.
Dale Joseph Melczek
Dale Joseph Melczek (s. 9. marraskuuta 1938 Detroit) on yhdysvaltalainen roomalaiskatolinen piispa. Hänet vihki papiksi Detroitin arkkihiippakuntaan John Francis Dearden 6. kesäkuuta 1964. Hänet nimitettiin Detroitin vihkipiispaksi ja Traguriumin titulaaripiispaksi 3. joulukuuta 1982. Piispaksi vihkiminen seurasi 27. tammikuuta 1983. Pääkonsekraattorina toimi Edmund Casimir Szoka, jota avustivat Harold Robert Perry ja Arthur Henry Krawczak.
Melczek sai 19. elokuuta 1992 nimityksen Garyn apostoliseksi hallitsijaksi ja 28. lokakuuta 1995 sen koadjuuttoripiispaksi. 1. kesäkuuta 1996 hänestä tuli sen piispa.
Roger Francis Crispian Hollis
Roger Francis Crispian Hollis (s. 17. marraskuuta 1936 Bristol) on brittiläinen roomalaiskatolinen piispa. Hänet vihittiin papiksi Cliftonin hiippakuntaan 11. heinäkuuta 1965 ja nimitettiin Birminghamin arkkihiippakunnan vihkipiispaksi sekä Cincarin titulaaripiispaksi 13. helmikuuta 1987. Piispaksi vihkiminen seurasi 5. toukokuuta. Pääkonsekraattorina toimi Maurice Noël Léon Couve de Murville, jota avustivat Joseph Gray ja Mervyn Alban Alexander.
Hollis sai 6. joulukuuta 1988 nimityksen Portsmouthin piispaksi, jona hän toimi, kunnes jäi eläkkeelle 11. heinäkuuta 2012.
Lentopallon maailmanliiga 2012
Lentopallon maailmanliigassa pelasi kaudella 2012 kuusitoista joukkuetta. Alkusarja pelattiin neljässä lohkossa siten, että kukin maa järjesti vuorollaan turnauksen, jossa pelataan jokainen jokaista vastaan. Lohkojen voittajat ja isäntäjoukkue Bulgaria sekä paras lohkokakkonen selvisivät lopputurnaukseen. Lopputurnaus pelattiin Sofiassa 4. - 8. heinäkuuta 2012.
Kaksi huonointa lohkossaan viimeiseksi jäänyttä, Portugali ja Japani karsivat liigapaikastaan. Molemmat joukkueet putosivat liigasta ja tilalle nousivat Alankomaat ja Iran. Joukkuemäärän lisäyksen vuoksi Japani ja Portugali hyväksyttiin kuitenkin mukaan vuoden 2013 maailmanliigaan.
Suomen joukkue lentopallon Maailmanliigassa 2012
Pietro Paolo Tosi
Pietro Paolo Tosi (29. kesäkuuta 1714 Jesi – 31. maaliskuuta 1800) oli italialainen roomalaiskatolinen piispa. Hänet vihittiin papiksi 5. huhtikuuta 1738 ja nimitettiin Ferentinon hiippakunnan johtoon 16. syyskuuta 1754. Piispaksi vihkiminen seurasi 29. syyskuuta. Pääkonsekraattorina toimi Giuseppe Maria Feroni. Tosi kuoli 85-vuotiaana virassa.
Tähtihyasintit
Tähtihyasintit ("Camassia") on suku, johon kuuluu sini- tai valkokukkaisia sipulikasveja.
Sukuun kuuluu kuusi lajia. Ne ovat kotoisin Pohjois-Amerikan reheviltä niityiltä. Sinitähtihyasintin ("Camassia quamash") sipuleita on käytetty ruoaksi. Nykyisin tähtihyasintteja kasvatetaan koristekasveina.
Lajit:
Sky News
Sky News on brittiläinen ympärivuorokautinen uutiskanava, jonka omistaa Sky plc. Kanava aloitti lähetyksensä 5. helmikuuta 1989. Brittiläisen kanavansa lisäksi Sky Newsiin kuuluu kaksi muuta kanavaa; Sky News Australia ja Sky News Arabia. Lisäksi se operoi Sky News Radiota, joka toimittaa uutisia useille kaupallisille radioasemille Yhdistyneessä kuningaskunnassa.
Luftflotte 3
Luftflotte 3 () oli Saksan ilmavoimien yhtymä toisessa maailmansodassa. Se perustettiin 1. helmikuuta 1939 Münchenissä sijainneesta Luftwaffengruppenkommando 3:sta ja se nimettiin Luftwaffenkommando Westiksi 26. syyskuuta 1944. Yhtymä oli sijoitettuna Saksan miehittämille alueille Pohjois-Ranskaan, Alankomaihin, Belgiaan ja Vichyn Ranskaan tukemaan maavoimia. Yhtymän esikunta oli Pariisissa.
Tsekkoslovakian miehityksen jälkeen aloitettiin Luftwaffen organisaatiouudistus, jossa alueelliset johtoportaat "Luftwaffengruppencommando" nimettiin uudelleen 1. helmikuuta 1939. Tällöin Luftwaffengruppencommando 3 sai nimekseen Luftflotte 3 komentajanaan ilmavoimien kenraali Hugo Sperrle. Sen esikunta sijaitsi Münchenissä ja siihen kuuluivat 5. ja 6. Fliegerdivision sekä Luftgau VII (München), XII (Wiesbaden) ja XIII (Nürnberg). Samassa yhteydessä yhtymien numerointi muutettiin kolminumeroisesta kaksinumeroiseksi ja 3. ilma-armeijan rykmentit numeroitiin välille 51-75. Esimerkkeinä pommituslentorykmentit 51, 53, 54 ja 55. Samoin koneiden tunnuksina otettiin 4. heinäkuuta 1939 käyttöön sodan aikainen järjestelmä, jossa kaksi ensimmäistä numeroa esitti rykmentin ja kaksi muuta laivueen sekä yksilöi lentokoneen. Esimerkkinä 1H+GT, joka kertoo koneen kuuluvan KG26 Löwenille ja koneen palvelevan 9. laivueessa tunnuksella G
Walt Frazier
Walter ”Clyde” Frazier (s. 29. maaliskuuta 1945 Atlanta, Yhdysvallat) on entinen yhdysvaltalainen koripalloilija, joka pelasi valtaosan peliurastaan New York Knicksissä. Frazier oli yksi 1960–1970-lukujen parhaista pelintekijöistä NBA:ssa johdattaen Knicksin kahteen mestaruuteen vuosina 1970 ja 1973. Hänet valittiin Basketball Hall of Fameen vuonna 1987.
Yhdeksänlapsisen perheen esikoisena syntynyt Frazier oli juniorina monipuolinen urheilija pelaten koripallon lisäksi myös amerikkalaista jalkapalloa koulujoukkueensa pelinrakentajana ja baseballia siepparina. Frazier sai yliopistostipendin sekä amerikkalaiseen jalkapalloon että koripalloon ja valitsi koripallouran Southern Illinoisin yliopistossa.
Menestyksekkään yliopistouran jälkeen New York Knicks varasi Frazierin NBA:han vuoden 1967 varaustilaisuudessa viidennellä vuorolla. Debyyttikautensa jälkeen Frazier valittiin liigan tulokastähdistöön. Kymmenen Knicksissä pelaamansa kauden aikana Frazier voitti kaksi liigamestaruutta, valittiin seitsemän kertaa all stars -otteluun, neljästi liigan ykköstähdistöön, kahdesti kakkostähdistöön ja seitsemästi parhaista puolustuspelaajista koottuun kentälliseen. Siirtyessään kesällä 1977 Cleveland Cavaliersiin Frazier oli rikkonut Knicksissä monia seuraennätyksiä muun muassa pelattuaan joukkueessa 759 ottelua, tehden 14 617 pistettä ja antaen 4 791 koriin johtanutta syöttöä. Patrick Ewing rikkoi myöhemmin monet näistä ennätyksistä, mutta syöttötilastossa Frazier on edelleen kaikkien aikojen ykkönen. Frazier oli myös erityisen vahva pallonriistoissa, mutta niitä alettiin tilastoida NBA:ssa vasta kaudesta 1973–1974 lähtien.
Kolmen Cleveland-kauden jälkeen Frazier lopetti uransa vuonna 1980. Uransa päätyttyä hän on toiminut televisiokommentaattorina ja maaliskuussa 2012 hän avasi nimeään kantavan ravintolan Manhattanin Hell’s Kitchenissä.
Peter Cheyney
Reginald Evelyn Peter Southouse Cheyney (22. helmikuuta 1896 Lontoo – 26. kesäkuuta 1951 Lontoo) oli englantilainen rikoskirjailija.
Peter Cheyney tunnetaan parhaiten 1930–1940-lukujen Lemmy Caution -dekkareistaan. Kirjat olivat erittäin suosittuja Ranskassa, jossa niistä tehtiin yhteensä kahdeksan elokuvaa vuosina 1953–1965. Tunnetuin elokuvista on Jean-Luc Godardin ohjaama Lemmy Caution – piru mieheksi. Muita Cheyneyn luomia hahmoja ovat muun muassa "Slim Callaghan" ja "Johnny Vallon".
Vaatimattomista oloista Lontoon East Endistä kotoisin ollut Cheyney osallistui 20-vuotiaana ensimmäiseen maailmansotaan. Hän haavoittui Sommen taisteluissa, jonka jälkeen Cheyney kotiutettiin luutnantiksi ylennettynä. Ennen kirjailijaksi ryhtymistään Cheyney työskenteli muun muassa lakitoimistossa ja yksityisetsivänä. Hän oli myös innokas harrastajanäyttelijä sekä lahjakas urheilija. Cheyney harrasti useita lajeja, kuten miekkailua, golfia ja judoa.
Ensimmäiset teoksensa hän julkaisi jo pian sodasta palattuaan vuonna 1916. Kaksi runokirjaa eivät kuitenkaan saavuttaneet suosiota. Ensimmäisen rikosromaaninsa "This Man Is Dangerous" Cheyney julkaisi vuonna 1936. Kirja sai hyvän vastaanoton ja menestys jatkui vuonna 1938 julkaistun "The Urgent Hangman" -teoksen myötä. Niistä saadut tulot mahdollistivat Cheyneyn luopumisen yksityisetsivän ammatistaan ja ryhtymisen päätoimiseksi kirjailijaksi.
Cheyneyn suosio kasvoi nopeasti. Toisen maailmansodan aikana hänen kirjojaan myytiin pari miljoonaa kappaletta vuosittain. Niitä salakuljetettiin Ruotsin kautta natsien miehittämiin Norjaan ja Tanskaan. Cheyneyn ruotsalainen kustantaja salakuljetti vuonna 1942 julkaistun "Dark Duetin" myös Pariisiin, jossa se julkaistiin välittömästi saksalaisten miehittäjien poistuttua kaupungista.
Suomessa Cheyneyn teoksia ilmestyi paljon 1950- ja 1960-luvuilla ns. kioskikirjallisuutena. Suuremmista kustantamoista niitä julkaisi Gummerus Salama-sarjassaan, joka oli yhtiön vastine WSOY:n SaPo-dekkareille. Vuonna 2000 Book Studio julkaisi Cheyneyn Lemmy Caution -novellin "Siisti juttu (Nice Work, 1936)" kokoelmassa "Kovaksi keitetyt".
Ranskalaisten Lemmy Caution -elokuvien lisäksi Cheyneyn tuotannosta tehtiin viisi englanninkielistä elokuvaa vuosien 1937 ja 1960 välillä.
1940-luvun lopulla Peter Cheyneyn terveys alkoi heikkenemään. Vuoden 1951 aikana hän vajosi kahdesti koomaan ja kuoli Lontoossa saman vuoden heinäkuussa.
Lemmy Caution
Slim Callaghan
Johnny Vallon
Muita teoksia
TVA
TVA on kaupallinen televisiokanava Kanadassa, joka palvelee ranskankielisiä quebeckiläisiä. Sen omistaa Groupe TVA Inc., joka on Québecor Médian tytäryhtiö. TVA:n uskotaan olevan lyhennys sanoista "Téléviseurs associés" tai "Télédiffuseurs associés", riippuen lähteestä. Molemmat voidaan karkeasti kääntää suomeksi "Yhdistyneet televisioyhtiöt".
Kanavan pääkonttori sijaitsee Montrealissa, ja se omistaa pienempiä tv-asemia muualla Quebecissä. Kanavan lähetykset näkyvät kaapeli-tv:ssä muullakin Kanadassa ja myös Yhdysvalloissa New Yorkin pohjoisosissa ja Uudessa-Englannissa.
Groupe TVA:han kuuluu pääkanavan lisäksi myös useita erikoiskanavia, joita ovat
Kanavaryppääseen kuuluivat aiemmin myös englanninkielinen uutiskanava Sun News Network, joka lopetti lähetyksensä helmikuussa 2015, ja talousuutisia lähettänyt ranskankielinen Argent, joka lopetti lähetyksensä huhtikuussa 2016.
Euroopan unionin viralliset kielet
Euroopan unionin virallisia kieliä ovat (suluissa EU:n asiakirjoissa käytetty virallinen kielen lyhenne):Kaikista unionin tasolla tehdyistä päätöksistä tulee antaa tiedoksianto jossain muodossa kaikilla virallisilla yhteisökielillä.
Book Studio
Book Studio oli vuosina 1977–2005 toiminut suomalainen kirjankustantamo. Se oli keskittynyt julkaisemaan rikos-, sota- ja jännistyskirjallisuutta pokkareina. Kustantamo julkaisi 1980- ja 1990-luvuilla muun muassa Stephen Kingin, Dean Koontzin ja Sven Hasselin tuotantoa.
Book Studion perusti hyvinkääläinen toimittaja Kari Lindgren. Vuonna 2001 hän myi kustantamon Gummerukselle, johon se yhdistettiin neljä vuotta myöhemmin.
Suomen dekkariseura myönsi Book Studiolle Vuoden johtolanka -palkinnon vuonna 1995. Samana vuonna yhtiö sai Kirjakauppaliiton "Vuoden kustantaja" -palkinnon.
Blowpipe (ohjus)
Blowpipe () oli brittiläisvalmisteinen olkapäältä ammuttava ilmatorjuntaohjus.
Blowpipen erikoisuus oli sen niin kutsuttu ”joystick”-tyyppinen ohjaus. Siinä ampujan tuli säilyttää näköyhteys maaliin koko ohjuksen lentoajan. Menettelytapa teki ohjustyypin tuhoamisen mahdollisuuden pienemmäksi kuin muilla vastaavilla järjestelyillä mm. Falklandin sodan aikana.
Blowpipeä käytti Yhdistynyt Kuningaskunta vuosina 1975-85.
Kristen Schaal
Kristen Schaal (s. 24. tammikuuta 1978 Longmont, Colorado) on yhdysvaltalainen näyttelijä. Hän on esiintynyt muun muassa televisiosarjoissa "Flight of the Conchords" ja "The Last Man on Earth" sekä äänirooleissa animaatiosarjoissa "Bob’s Burgers" ja "Gravity Falls".
H. Jon Benjamin
Henry Jon Benjamin (s. 23. toukokuuta 1966 Worcester, Massachusetts) on yhdysvaltalainen näyttelijä, koomikko ja ääninäyttelijä. Hänet tunnetaan parhaiten äänenä erilaisissa piirrossarjoissa, kuten "Archer", "Bob's Burgers", "Dr. Katz, Professional Therapist" ja "Family Guy".
Tony Leondis
Anthony "Tony" Leondis (s. 1972) on yhdysvaltalainen näyttelijä.
Halsten
Halsten (myös Hallsten) Stenkilinpoika (syntynyt n. 1050, kuollut 1070–1084) oli ruotsalainen kuningas, joka hallitsi Ruotsia lyhyen aikaa vuoden 1067 jälkeen, oletettavasti noin vuoteen 1070 asti. Adam Bremeniläinen mainitsee hänet kronikkansa reunahuomautuksissa. Hänet mainitaan myös vanhemmassa Västgötanlagenissa (Länsi-Götanmaan laissa), samoin kuin "Wisigothorum Rex Alstanus" -kirjeessä paaville vuodelta 1081.
Halsten oli kuningas Stenkilin poika, ja kuninkaiden Filip ja Inge nuoremman isä. Halstenin kuolinvuodesta ei ole varmuutta, hän on saattanut kuolla jo 1070, tai sitten vasta 1084. Jälkimmäisessä tapauksessa olisi hän mahdollisesti hallinnut veljensä Inge vanhemman kanssa tämän noustua valtaistuimelle 1079.
Västgötalagenin hallitsijaluettelossa hänen sanotaan olleen kohtelias ja iloinen, ja milloin tahansa riita-asia tuotiin hänen ratkaistavakseen, tuomitsi hän oikeudenmukaisesti, ja "tästä syystä huononi Ruotsin valtakunta hänen poismenonsa ja kuolemansa myötä".
Stéphane Moulin
Stéphane Moulin (s. 4. elokuuta 1967 Pariisi) on ranskalainen jalkapallovalmentaja ja entinen keskikenttäpelaaja. Kesäkuusta 2011 lähtien hän on toiminut SCO Angers’n päävalmentajana.
Moulin aloitti pelaajauransa SCO Angers’ssa vuonna 1984. Hän edusti Division 2:ssa pelannutta seuraa kuuden kauden ajan ja pelasi 127 sarjaottelua. Kesällä 1990 hän siirtyi LB Châteauroux’n paitaan ja edusti joukkuetta kahden kauden ajan. Moulin lopetti uransa SO Châtelleraudais’ssa vuonna 1997.
Valmnennusuransa Moulin aloitti Châtelleraudais’ssa heti pelaajauransa lopettamisen jälkeen vuonna 1997. Moulinin johdolla seura pelasi Ranskan amatööriliiga CFA:ssa ja nousi Moulinin viimeiseksi jääneellä kaudella 2004–2005 Nationaliin. Nousun jälkeen Moulin jätti joukkueen ja siirtyi SCO Angers’n reservijoukkueen päävalmentajaksi. Hän luotsasi joukkuetta kuuden kauden ajan.
Kesäkuussa 2011 Moulinista tuli Angers’n ykkösjoukkueen päävalmentaja. Moulin debyyttikausi sujui odotuksia heikommin ja aiemmilla kausilla jopa noususta liigaan taistellut Angers notkahti sijalle 11. Luottamus valmentajaan kuitenkin säilyi ja lopulta työ palkittiin kaudella 2014/15, kun Angers sijoittui sarjassa kolmanneksi ja nousi pääsarjaan 21 vuoden tauon jälkeen.
Hellä Raila
Hellä Ruth Silfvast, kirjailijanimi Hellä Raila (19. kesäkuuta 1902 Elimäki – 1987) oli suomalainen kirjailija ja opettaja.
Silfvastin vanhemmat olivat tilanomistaja Johan Silfvast ja Maria Laurila, Hän kävi kuusi luokkaa yhteiskoulua ja valmistui kansakoulunopettajaksi vuonna 1923. Silfvast työskenteli sen jälkeen opettajana Kouvolassa 1928–1929, Porvoon maalaiskunnassa 1929–1930, Helsingin maalaiskunnassa Malmilla 1930–1946 ja Helsingissä vuodesta 1946. Hän ilmoitti Kuka kukin on 1954-vuosikirjassa harrastuksenaan olevan rikollisuus kansakouluelämässä. Huhtikuussa 1958 Silfvast sai sakkotuomion pahoinpideltyään oppilaitaan. Kouluhallitus oli jo vuonna 1939 pidättänyt hänet kahdeksi kuukaudeksi virantoimituksesta, ja myöhemmin Silfvastin opettaessa Käpylän kansakoulussa muut opettajat olivat uhanneet erolla, mikäli häntä ei siirretä toiseen kouluun.
Evert Merola
Evert Leander Merola (s. 18. huhtikuuta 1902 Lieto) oli suomalainen kirjailija.
Viljo Heinonen (opettaja)
Viljo Armas Heinonen (18. huhtikuuta 1902 Turku – 1982) oli suomalainen rehtori ja kirjailija.
Heinonen pääsi ylioppilaaksi 1924 Turun lyseosta ja valmistui filosofian maisteriksi Turun yliopistosta 1931. Hän oli Porin yhteislyseossa lehtorina 1932–1969 ja rehtorina 1935–1969. Vuodesta 1969 hän toimi "Koulutarvike- ja kirjapainoliike Viljo Heinonen Ky":n toimitusjohtajana.
Heinonen osallistui valkoisten puolella Suomen sisällissotaan ja vuoden 1919 Aunuksen retkikuntaan. Hän jäi Aunuksessa venäläisten vangiksi ollessaan tiedusteluretkellä ja oli sotavankeudessa 1919–1921. Heinonen pääsi lopulta Suomeen Saksan kautta. Hän kirjoitti näistä kokemuksistaan kaksi kirjaa "Pari vuotta Venäjän punaisten joukossa" ja "Kaksi vuotta kuolleena : elettyjä seikkailuja".
Myöhemmin Viljo Heinonen taisteli mm. Summassa Mannerheimin-linjalla Miljoonabunkkerin alueella. Heinonen jäi reserviin kapteenina.
Myyntityö
Myynti on yrityksen keino tarjota palveluitaan tai tuotteitaan asiakkaille kasvotusten, puhelimessa, tai sähköisessä vuorovaikutuksessa. Myyntityön kautta yritetään saada asiakas vakuutettua ja ostamaan sitä mitä yrityksellä on tarjolla. Myyntityössä yrityksen edustaja keskustelee asiakkaan kanssa vaihtoehdoista, hyödyistä, ratkaisuista ja mahdollisuuksista, joita yrityksen tuote tai palvelu tarjoaa asiakkaalle. Myynti on yleensä aina kasvotusten tai ns. live-tilassa tapahtuvaa kahden tai useamman ihmisen vuorovaikutusta.
Liikkuva asiantuntija- tai myyntityö, jossa myyjä matkustaa asiakkaan luo, voi olla sekä psyykkisesti että fyysisesti kuormittavaa. Työterveyslaitoksen tutkimuksen mukaan matkatyötä tekevät ovat kuitenkin melko tyytyväisiä työhönsä. Tyytymättömyyttä aiheuttavat tiedonkulku ja esimiehen ja alainen välinen viestintä. Matkatyö voi heijastua myös perhe-elämään, mistä johtuen ruuhkavuosiaan elävät ovat keskimäärin muita samaa työtä tekeviä tyytymättömämpiä.
Kampfgeschwader 2
Kampfgeschwader 2 (KG2)() oli Saksan ilmavoimien pommituslentorykmentti toisessa maailmansodassa. Se lensi olemassa olonsa aikana Dornier Do 17, Dornier Do 217 ja Junkers Ju 188 -koneilla.
Yksikkö perustettiin toukokuussa 1939 ilmavoimien yksiköitä uudelleen nimettäessä KG252:sta, jonka kalustona olivat Dornier Do 17Z:t. Vanhat kolminumeroiset yhtymänumerot korvattiin yksi ja kaksinumeroisilla. Yhtymät 1-25 kuuluivat perustettuun 1. ilma-armeijaan, Luftflotte 1:een. Rykmentin esikunta sijaitsi Sprottaussa ja molemmat laivueet Liegnitzissä.
Yhtymän uudelleen nimeämisen jälkeen annettiin 4. heinäkuuta 1939 määräys uusista konetunnuksista. Uusissa nelimerkkisissä tunnuksissa ensimmäiset kaksi identifioivat yhtymän tai erillisen laivueen ja KG 2:n tunnuksena oli U5. Toisen ryhmän ensimmäinen merkki oli koneen tunnus ja jälkimmäinen merkki (kirjain) ilmoitti lentueen tai laivueen esikunnan. Esimerkiksi U5+KH oli KG 2:n 1. lentueen kone tunnuksella K.
Sodan aikana rykmentti menetti 767 lentokonetta tuhoutuneina ja 158 vaurioituneina. Sen riveissä palvelleista 1 908 sai surmansa tai katosi. Lisäksi 214 jäi sotavangeiksi.
Tin-Hama
Tin-Hama on maalaiskunta ja sen keskuspaikka Gaon alueen Ansongon piirissä Malissa. Se sijaitsee Nigerjoen vasemmanpuoleisella tasangolla noin 55 kilometriä Ansongosta itään. Kunnassa on 10 000 asukasta (vuonna 2009).
Tin-Haman kunnan pinta-ala on 2 500 neliökilometriä. Se rajoittuu idässä Ménakan piiriin, etelässä Ansongon piirin Bourran kuntaan ja Nigeriin, lännessä Ansongoon ja Baraan sekä pohjoisessa Talatayeen. Seutu sijaitsee Saharaan ja Sahelin siirtymäalueella.
Kuntaan kuuluu 9 paimentolaisryhmää. Asukkaat ovat tuaregeja, songhaikieltä puhuvia dawsahakeja, fulbeja ja arabeja. Vallitseva uskonto on islam.
Seudun pääelinkeinot ovat karjanhoito ja maanviljely. Lisäksi harjoitetaan keräilyä, kaupankäyntiä ja käsityöammatteja. Kunnassa on kolme alakoulua, keskikoulu ja koraanikoulu sekä terveysasema.
Tessit
Tessit on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen oikeanpuoleisella tasangolla 65 kilometriä Ansongosta lounaaseen. Kunnassa on 13 600 asukasta (vuonna 2009).
Tessitin kunnan pinta-ala on 6 520 neliökilometriä. Se rajoittuu pohjoisessa Ansongon piirin Baran, Ansongon ja Bourran sekä idässä Ouattagounan kuntiin, etelässä Nigeriin ja Burkina Fasoon sekä lännessä Gaon piirin N’Tillitin kuntaan. Seutu kuuluu Sahelin vyöhykkeeseen.
Kuntaan kuuluu yksi kylä ja 18 paimentolaisryhmää. Asukkaat ovat tuaregeja, songhaita ja arabeja. Vallitseva uskonto on islam.
Tessitin kautta kulkee Lellehoyesta Burkina Fason rajalle johtava reitti. Seudun pääelinkeinot ovat karjanhoito ja maanviljely. Kotieläimiä ovat naudat, kamelit, lampaat, vuohet, aasit ja hevoset. Tärkeimmät viljelykasvit ovat hirssi, durra, lehmänpapu ja riisi. Lisäksi harjoitetaan kalastusta, keräilyä, käsityöammatteja ja kaupankäyntiä.
Kunnassa on kolme alkeiskoulua, yläkoulu sekä huonosti varustettu terveyskeskus.
Talataye
Talataye on maalaiskunta ja sen keskuspaikka Gaon alueen Ansongon piirissä Malissa. Se sijaitsee piirin pohjoisosassa 180 kilometriä Ansongosta koilliseen. Kunnassa on 13 900 asukasta (vuonna 2009).
Talatayen kunnan pinta-ala on 5 313 neliökilometriä. Se rajoittuu pohjoisessa ja idässä Ménakan piiriin, etelässä Ansongon piirin Tin-Haman ja Baran kuntiin sekä lännessä Gaon piiriin. Seutu kuuluu Saharan ja Sahelin siirtymäalueeseen.
Kunta käsittää kymmenen paimentolaisryhmää. Asukkaat ovat songhaikieltä puhuvia dawsahakeja, tuaregeja ja arabeja. Vallitseva uskonto on islam.
Seudun pääelinkeino on karjanhoito. Kotieläimiä ovat naudat, lampaat, vuohet, kamelit ja aasit. Lisäksi harjoitetaan maanviljelyä (hirssi, durra, lehmänpapu), käsityöammatteja ja kaupankäyntiä.
Kunnassa on kolme alkeiskoulua. Indélimanessa on terveyskeskus ja Talatayessa terveysasema.
Jupiter (yhtye)
Jupiter (tyylitellysti JUPI7ER) on suomalainen rock-yhtye. Jupiter julkaisi debyyttialbuminsa "Pakettimatka dimensioon" 30. toukokuuta 2012.
Yhtyeen keulahahmo "Callisto" on Uniklubi-yhtyeen entinen basisti Teemu Rajamäki. Yhtyeen muut alkuperäisjäsenet olivat Antti Matikainen, Antti Anatomia sekä Paavo Pekkonen. Huhtikuussa 2013 Paavo Pekkonen ("Europa") jätti yhtyeen, tilalle tuli Jaakko Järvensivu ("Mneme"). Järvensivu ehti soittaa yhtyeessä vain vähän aikaa. Hänet paikkasi jo muutamien treenien jälkeen mm. Day Eleven-yhtyeessä soittanut kitaristi Matti Lötjönen ("Sinope").
Ouattagouna
Ouattagouna on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella 75 kilometriä Ansongosta kaakkoon. Kunnassa on 30 500 asukasta (vuonna 2009).
Ouattagounan kunnan pinta-ala on 4 471 neliökilometriä. Se rajoittuu pohjoisessa Ansongon piirin Bourran ja Tin-Haman kuntiin, idässä Ménakan piiriin, etelässä Nigeriin ja lännessä Tessitin kuntaan. Seutu kuuluu Sahelin vyöhykkeeseen. Nigerjoen vasemmalla rannalla sijaitsee Ansongon–Ménakan eläintensuojelualue.
Kuntaan kuuluu viisi kylää ja 16 paimentolaisryhmää. Asukkaat ovat songhaita, tuaregeja ja fulbeja. Vallitseva uskonto on islam.
Ouattagounan kautta kulkee Gaosta Nigerin rajalle Labbézangaan johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, durra, hirssi ja lehmänpapu. Kotieläimiä ovat naudat, lampaat, vuohet, kamelit ja aasit. Lisäksi harjoitetaan kalastusta, kaupankäyntiä ja käsityöammatteja.
Kunnassa on kymmenen ala- ja kolme yläkoulua sekä kolme keskikoulua, jotka tavoittavat alle puolet ikäluokasta. Ouattagounassa ja Labbézangassa on terveyskeskukset ja Bentiassa terveysasema.
Nähtävyyksiin kuuluu Bentian saarella sijaitsevat Kukian kuninkaanpalatsin rauniot ja hautausmaa, Boubazan putous ja Labbézangan kosket sekä Karoun virtahevot. Kukia oli ennen 600-lukua syntyneen Songhaivaltakunnan keskus vuoteen 890 saakka, jolloin sen hallitsijat siirtyivät Gaoon. Labbézangassa on eroosion muovaama ”kivinen rumpu” Baguel Bayel, joka tosin lakkasi soimasta jo 1960-luvulla. Matkailupalveluja seudulla ei ole käytännössä lainkaan.
Kampfgeschwader 6
Kampfgeschwader 6 (KG6) () oli Saksan ilmavoimien pommituslentorykmentti toisessa maailmansodassa. Yksikkö perustettiin virallisesti 1. syyskuuta 1942 Dinardissa Bretagnessa, vaikka jo 11. lokakuuta 1941 Luftflotte 3 määrättiin perustamaan uuden rykmentin esikunta. Se lensi olemassa olonsa aikana Dornier Do 217, Junkers Ju 88 ja Junkers Ju 188 -koneilla. Rykmentti osallistui operaatioihin Britteinsaarille, itärintamalla, Pohjois-Afrikassa, Italiassa ja Normandiassa.
Bourra
Bourra on maalaiskunta Gaon alueen Ansongon piirissä Malissa. Sen pinta-ala on 3 438 neliökilometriä. Kunnassa on 19 200 asukasta (vuonna 2009).
Bourran kunta rajoittuu pohjoisessa Ansongon, idässä Tin-Haman, etelässä Ouattagounan ja lännessä Tessitin kuntiin. Seutu kuuluu Sahelin vyöhykkeeseen. Sen läpi virtaa Nigerjoki.
Kuntaan kuuluu 8 kylää ja kuusi paimentolaisryhmää. Sen keskuspaikka on Tassigan kylä. Asukkaat ovat songhaita, tuaregeja ja fulbeja. Vallitseva uskonto on islam.
Tassigan kautta kulkee Gaosta Nigerin rajalle johtava maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkeimmät viljelykasvit ovat riisi, hirssi ja durra. Kotieläimiä ovat naudat, lampaat, vuohet ja aasit. Lisäksi harjoitetaan kalastusta, kaupankäyntiä ja käsityöammatteja.
Kunnassa on kymmenen alakoulua, yksi yläkoulu sekä koraanikoulu. Tassigassa on terveyskeskus. Nähtävyyksiin kuuluu eroosion muovaama Tondithion ”kivinen vene”.
Bara
Bara on maalaiskunta ja sen keskuskylä Gaon alueen Ansongon piirissä Malissa. Se sijaitsee Nigerjoen varrella noin 30 kilometriä Ansongosta luoteeseen. Kunnassa on 12 400 asukasta (vuonna 2009).
Baran kunnan pinta-ala on 938 neliökilometriä. Se rajoittuu idässä Ansongon ja Bourran kuntiin, etelässä Tessitiin sekä lännessä ja pohjoisessa Gaon piiriin. Seutu kuuluu aavikoitumisesta kärsivään Sahelin vyöhykkeeseen.
Kuntaan kuuluu kolme kylää ja kolme paimentolaisryhmää. Asukkaat ovat songhaita, tuaregeja ja sorkoja.
Baran kautta kulkee Gaon ja Ansongon välinen maantie. Nigerillä on jokiliikennettä. Seudun pääelinkeinot ovat maanviljely ja karjanhoito. Tärkein viljelykasvi on riisi. Kotieläimiä ovat naudat, lampaat, vuohet ja siipikarja. Lisäksi harjoitetaan kalastusta, kaupankäyntiä ja käsityöammatteja. Osa väestöstä hakeutuu ansiotöihin Malin kaupunkeihin tai naapurimaihin.
Kunnassa on viisi alkeis- ja yksi yläkoulu sekä kaksi keskikoulua. Barassa on terveyskeskus.
Inkeri Taube
Aino Inkeri Taube (12. tammikuuta 1900 Vehkalahti – 26. huhtikuuta 1967 Hämeenlinna) oli suomalainen opettaja, suomentaja ja kirjailija.
Taube toimi Saarijärven yhteiskoulun maantiedon ja luonnonhistorian opettajana vuosina 1924–1931 ja 1949–1955.
Viktor Häggman
Kaarlo Viktor Häggman (s. 20. helmikuuta 1900 Kokkola) oli suomalainen näytelmäkirjailija joka käytti nimimerkkiä "V. Hallame". Koulutukseltaan hän oli ekonomi, joka työskenteli muun muassa kirjanpitäjänä eri puolilla Suomea.
Nimimerkillä "V. Hallame":
Eläkeputki
Eläkeputki eli työttömyysputki tarkoittaa iäkkään pitkäaikaistyöttömän oikeutta työttömyysturvan lisäpäiviin, jota voidaan maksaa tietyin edellytyksin siihen asti kunnes henkilö pääsee vanhuuseläkkeelle.
Oikeus lisäpäiviin oli niillä ennen vuotta 1950 syntyneillä henkilöillä, jotka olivat täyttäneet 57 vuotta ennen kuin 500 päivää työttömänä tuli täyteen. Tämän jälkeen henkilö sai 60 vuotta täytettyään työttömyyseläkkeen. Vuoden 1950 jälkeen syntyneille, jotka ovat täyttäneet 59 vuotta (1950-1954 syntyneet), 60 vuotta (1955-1956 syntyneet) tai 61 vuotta (1957 ja jälkeen syntyneet) ennen kuin 500 päivää työttömänä tuli täyteen, voidaan maksaa työttömyysturvan lisäpäiviä siihen asti kunnes henkilö täyttää 65 vuotta.
Šaiba Arena
Šaiba Arena () on monikäyttöareena Sotšissa Venäjällä. Šaiba tarkoittaa venäjäksi kiekkoa.
Areenalla pelataan vuoden 2014 talviolympialaisten jääkiekko-otteluita ja myös alle 18-vuotiaiden MM-kisat 2013. Paralympialaisissa siellä pelataan kelkkakiekkoa.
Areena on rakennettu siten että se voidaan myöhemmin siirtää toiseen kaupunkiin. Siihen mahtuu 7000 katsojaa.
Ralph Shove
Ralph Samuel Shove (31. toukokuuta 1889 Ospringe – 2. helmikuuta 1966 North Kesteven) oli brittiläinen soutaja ja olympiamitalisti. Shove osallistui Antwerpenin olympialaisissa 1920 kahdeksikkoihin, joista hän sai hopeaa.
Ralphin veli Herbert oli Yhdistyneen kuningaskunnan armeijassa komentajana molemmissa maailmansodissa ja toinen isoveli Gerald toimi muun muassa taloustieteilijänä.
Benelli M1
Benelli M1 on italialaisen aseyhtiön Benelli Armi SpA:n valmistama inertialukkoinen itselataava haulikko. 
Modern Firearms. Benelli M1
Paula Repo
Paula Repo (s. 2. huhtikuuta 1900 Kontiolahti) oli suomalainen lastenkirjailija.
Alex Wrubleski
Alexandra "Alex" Wrubleski (s. 31. toukokuuta 1984 Regina) on kanadalainen maantiepyöräilijä.
Wrubleski voitti vuonna 2006 maansa mestaruuden sekä maantie- että aika-ajossa ja sijoittui toiseksi Tour de Toona -kilpailussa Yhdysvalloissa. Hän oli kärkikolmikossa seuraavina vuosina muutamissa muissakin etappikilpailuissa ja voitti Redlands Bicycle Classic -kisan 2008. Wrubleski kilpaili samalla kaudella Pekingin olympialaisissa, joissa hän oli maantieajon 50. ja aika-ajon 24. Hän sai Kanadan-mestaruuden maantieajossa 2008 ja oli lajissa MM-kilpailujen yhdeksäs sekä 2007 että 2008. Wrubleski ajoi vuonna 2009 saksalaisessa Team Columbian naisten joukkueessa, mutta meni jo seuraavaksi kaudeksi amerikkalaiseen Webcor Builders Women's Cycling Teamiin.
Kaksi aurinkoa
Kaksi aurinkoa on Kauko Röyhkän viides kaunokirjallinen teos. Liken julkaisema kirja ilmestyi vuonna 1996 ja oli samana vuonna myös Finlandia-ehdokas. Jatko-sodan aikaan sijoittuvaa teosta pidetään yleisesti Röyhkän kirjallisena läpimurtona. Tutkijat toteavat Röyhkän sotakuvauksen olevan isänmaallisesta paatoksesta vapaan. Sota näyttäytyy lähinnä illuusiottomana ja groteskina tilana, joka nostaa pintaan ihmisen perusvaistot ja eläimellisyyden, muun muassa seksuaalisuuden ja julmuuden. Tässä mielessä kuvaus muistuttaakin paljon Röyhkän edeltävän teoksen, liki kymmenen vuotta aiemmin julkaistun, Magneetin sotakuvausta.
Vuonna 2001 Atro Kahiluoto ohjasi kirjaan pohjautuvan näytelmän Q-teatteriin.
Ute Steppin
Ute Steppin (s. 31. toukokuuta 1965 Crivitz) on Itä-Saksaa ja Saksaa edustanut entinen lentopalloilija. Hän pelasi seuratasolla Schweriner SC:ssä. Steppin osallistui muun muassa vuosien 1988 ja 1996 olympialaisiin, ja 426 maaottelullaan hän on Saksan naismaajoukkueiden listan toisella sijalla ottelumäärässä.